Seg useggas n 1945, tinigt taqbaylit di tmurt n Fṛansa, d yiwet n tgejdit gar tgejdiyin timeqranin i as-yefkan afud i tmagit n tmaziɣt d uttekki ɣur-s. tamlilt-is deg taɣult n tuddsa tasnalsant, ladɣa aɛeddi ɣer tira, deg tafrart n tsekla tatrart, di tezlit i wumi tefka afud d ayen yesɛan azal d ameqran deg kraḍ n tmerwin tineggura. Neɣ ugar n way-agi, amahil-nni i texdem deg uswir n wallalen n usiweḍ akked terbaɛin n waggagen d tdelsanin tibeṛaniyin, ittekki deg wazal-is i as-fkan i Yimaziɣen, i usuter-nsen, i tutlayt-nsen, d yedles-nsen.